CELEX: 62017CN0001
Language: bg
Date: 2017-01-02 00:00:00
Title: Дело C-1/17: Преюдициално запитване от Corte di Appello di Torino (Италия), постъпило на 2 януари 2017 г. — Petronas Lubricants Italy SpA/Livio Guida

10.4.2017   
            
            
               BG
            
            
               Официален вестник на Европейския съюз
            
            
               C 112/15
            
         Преюдициално запитване от Corte di Appello di Torino (Италия), постъпило на 2 януари 2017 г. — Petronas Lubricants Italy SpA/Livio Guida
   (Дело C-1/17)
   (2017/C 112/24)
   Език на производството: италиански
   
      Запитваща юрисдикция
   
   Corte di Appello di Torino
   
      Страни в главното производство
   
   
      Жалбоподател: Petronas Lubricants Italy SpA
   
      Ответник: Livio Guida
   
      Преюдициални въпроси
   
   
               1)
            
            
               Допуска ли член 20, параграф 2 от Регламент № 44/2001 работодател, установен на територията на държава членка на ЕС, срещу когото е предявен иск от бивш негов служител пред съд на държавата членка, в която е установен (по смисъла на член 19 от Регламента), да предяви насрещен иск срещу служителя пред съда, сезиран с първоначалния иск?
            
         
               2)
            
            
               В случай на утвърдителен отговор на първия преюдициален въпрос, допуска ли член 20, параграф 2 от Регламент № 44/2001 компетентност на съда, сезиран с първоначалния иск, включително когато предявеният от работодателя насрещен иск е породен не от вземане, което първоначално е било негова собственост, а от вземане, което първоначално е принадлежало на друг субект (който в същото време е работодател на същия работник по силата на паралелен трудов договор), и насрещният иск се основава на договор за прехвърляне на вземания, сключен между работодателя и първоначалния носител на вземането след предявяването на първоначалния иск от работника?